

BÜNTETÉS-VÉGREHAJTÁS EGÉSZSÉGÜGYI KÖZPONT

**Érintetti tájékoztató**

|  |  |
| --- | --- |
| Nyilvántartási szám: | 30549-13/7-2/2021. Ávnyt. |
| Az adatkezelés megnevezése[[1]](#footnote-1) | Jogviszony megszűnésével, megszüntetésével kapcsolatos adatok |
| Az adatkezelés célja[[2]](#footnote-2) | A szolgálati viszony megszűnése esetén a személyi állomány tagjával való elszámolás dokumentálása |
| Az adatkezelés jogalapja[[3]](#footnote-3) | GDPR 6. cikk (1) bekezdés c) pont; 2015. évi LXII. törvény 99. §, 272. §, 288/E. §, 289/W. §; 1992. évi XXXIII. törvény 36. § (2) bekezdés szerinti adatok |
| Az adatok fajtája[[4]](#footnote-4) | 2012. évi XLII. törvény 99. § (2) bekezdés, 1992. évi XXXIII. törvény 36. § (2) bekezdés szerinti adatok |
| Az érintettek köre[[5]](#footnote-5) | Személyi állományi tagok |
| Az adatok forrása[[6]](#footnote-6) | Személyügyi nyilvántartás |
| A továbbított adatok fajtája[[7]](#footnote-7) | - |
| A továbbított adatok címzettje[[8]](#footnote-8) | - |
| Az adattovábbítás jogalapja8 | - |
| Az egyes adatfajták törlési határideje[[9]](#footnote-9) | A közokiratokról, a közlevéltárakról és a magánlevéltári anyag védelméről szóló 1995. évi LXVI. törvény 9. §-ában foglaltak alapján a büntetés-végrehajtási szervezet Egységes iratkezelési Szabályzatában foglalt megőrzési idő letelte |
| Az adatkezelő neve és címe (székhelye)[[10]](#footnote-10) | Büntetés-végrehajtás Egészségügyi Központ (4100 Berettyóújfalu, Herpály utca 7.) Oláhné Vékony Szilvia bv. őrnagy, Balló Ágnes c.bv. zls.  (Elérhetőség:4100 Berettyóújfalu, Pf. 106. [olahne.v.szilvia@bv.gov.hu](mailto:olahne.v.szilvia@bv.gov.hu)) |
| A tényleges adatkezelés helye, illetve az adatfeldolgozás helye[[11]](#footnote-11) |  |
| Az adatkezelés jogszerűsége és a személyes adatok megfelelő szintű biztonsága érdekében végrehajtott műszaki és szervezési biztonsági intézkedések általános leírása | A büntetés-végrehajtási szervezet Adatvédelmi és  Adatbiztonsági Szabályzatában, Egységes Iratkezelési  Szabályzatában, valamint Informatikai Biztonsági  Szabályzatában foglalt intézkedések |

Az adatkezelő az érintett személyek személyes adatait eltérő célra nem használja fel.

Az adatkezeléssel kapcsolatos jogok és jogorvoslati lehetőségek

A GDPR 15-18. cikkében foglaltaknak megfelelően az adatkezeléssel összefüggésben az adatkezelő adatvédelmi tisztviselőjén keresztül jogosult:

* a hozzáférési jog érvényesülése érdekében tájékoztatást kérni személyes adatai kezeléséről, valamint kérni a kezelt személyes adatok rendelkezésre bocsátását,
* a helyesbítéshez való jog érvényesülése érdekében pontatlan adatok esetén helyesbítést vagy a hiányos adatok kiegészítését kérni,
* a törléshez való jog érvényesülése érdekében kérni a hozzájárulás alapján kezelt adatok törlését,
* a tiltakozáshoz való jog érvényesülése érdekében az adatkezelőre ruházott közhatalmi jogosítvány gyakorlásának keretében végzett feladata végrehajtásához szükséges, továbbá a jogos érdeken alapuló adatkezelés esetén adatai kezelése ellen tiltakozni,
* az adatkezelés korlátozásához való jog érvényesülése érdekében kérni az adatkezelés korlátozását.

Hozzájáruláson alapuló adatkezelés esetén jogosult a hozzájárulás bármely időpontban történő visszavonásához, mely nem érinti a visszavonás előtt a hozzájárulás alapján végrehajtott adatkezelés jogszerűségét.

Tájékoztatás kérése alapján – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e az adatkezelőnél, és jogosult arra, hogy a rá vonatkozóan kezelt adatok kapcsán tájékoztatást kapjon

* az adatkezelés céljáról,
* az adatkezelés jogalapjáról,
* az adatkezelés időtartamáról,
* a kezelt adatok köréről, amelyek másolatát kérelemre az érintett rendelkezésére bocsátja,
* a személyes adatok címzettjeiről, illetve a címzettek kategóriáiról,
* harmadik országba vagy nemzetközi szervezet részére történő továbbításról,
* az adatok forrásáról, amennyiben azokat nem az érintettől gyűjtötte,
* az automatizált döntéshozatal jellemzőiről, ha ilyet alkalmaz az adatkezelő,
* az adatkezeléssel kapcsolatos érintetti jogairól,
* jogorvoslati lehetőségeiről.

A tájékoztatás iránti és az intézkedésre irányuló kérelmek ügyintézési határideje egy hónap, mely indokolt esetben két hónappal meghosszabbítható. A tájékoztatás és a kérelem alapján tett intézkedés díjmentes, azonban az egyértelműen megalapozatlan vagy túlzó kérelem esetén a tájékoztatás nyújtásával vagy a kért intézkedés meghozatalával járó adminisztratív költségekre észszerű összegű díj számítható fel vagy a kérelem alapján történő intézkedés megtagadható.

Egyes esetekben törvényi rendelkezések alapján a tájékoztatást az adatkezelő megtagadhatja, ekkor a válaszban minden esetben megjelölésre kerül, hogy mely törvényi rendelkezés alapján került megtagadásra a tájékoztatás, és az érintett milyen jogorvoslati lehetőséget vehet igénybe.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását.

Az adat törlésének, zárolásának kérése esetén az érintett kérheti adatainak törlését, amely alapján az adatkezelő köteles arra, hogy az érintettre vonatkozó adatokat indokolatlan késedelem nélkül törölje, ha:

* a személyes adatokra már nincs szükség abból a célból, amiért kezelték,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* az érintett tiltakozik az adatkezelés ellen,
* a személyes adatokat jogellenesen kezelték,
* a személyes adatokat az adatkezelőre alkalmazandó jogszabályban előírt jogi kötelezettség teljesítéséhez törölni kell.

Olyan adatnak a törlését vagy zárolását azonban az adatkezelő nem végezheti el, amelynek a kezelésére közhatalom gyakorlása, jogi kötelezettsége teljesítése keretében van szükség, vagy amelyet jogi igények előterjesztéséhez, érvényesítéséhez, illetve védelméhez kezel.

Az adatkezelés korlátozására abban az esetben van lehetőség, amennyiben

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát,
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,
* az érintett a tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adat korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

A tiltakozáshoz való jog gyakorlása keretében jogosult arra, hogy a saját helyzetével kapcsolatos okokból bármikor tiltakozzon személyes adatainak az adatkezelőre ruházott közhatalmi jogosítvány gyakorlásának keretében végzett feladata végrehajtásához szükséges adatok kezelése, valamint a jogos érdeken alapuló adatkezelés ellen. Ebben az esetben az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az adatkezeléssel kapcsolatos jogok érvényesítésének korlátozása, kérelme elutasítása, vagy a személyes adatok kezelésére vonatkozó jogszabályok megsértése esetén a Nemzeti Adatvédelmi és Információszabadság Hatósághoz fordulhat (székhely: 1125 Budapest, Szilágyi Erzsébet fasor 22/C., telefon: 06/1/391-1400, e-mail: [ugyfelszolgalat@naih.hu](mailto:ugyfelszolgalat@naih.hu)).

A személyes adatok kezelésére vonatkozó jogszabályok megsértése esetén jogosult továbbá bírósághoz fordulni. Az ügy elbírálása a törvényszék hatáskörébe tartozik, a per az érintett választása szerint az adatkezelő székhelye vagy az érintett lakóhelye alapján illetékes törvényszék előtt indítható meg. A törvényszékek felsorolását és elérhetőségeit az alábbi linken keresztül tekintheti meg: <http://birosag.hu/torvenyszekek>.

1. A nyilvántartásnak az adatkezelést létrehozó törvény által meghatározott elnevezést kell megjelölni. *(pl.: kapcsolattartók nyilvántartása – a büntetés-végrehajtási szervezetről szóló 1995. évi CVII. tv. 28/A. § (1) bekezdése szerint)* [↑](#footnote-ref-1)
2. Az adatkezelés célját az adatkezelést elrendelő törvény határozza meg, de ezen belül meg kell jelölni a meghatározott feladat teljesítését előíró jogszabályt. *(pl.: reintegráció, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. tv. alapján)* [↑](#footnote-ref-2)
3. Adatkezelés esetén hivatkozni kell a jogalap meglétét előíró pontos törvényi rendelkezés(ek)re, valamint – szükség esetén – azok végrehajtási rendeleteire. *(pl.: a büntetés-végrehajtási szervezetről szóló 1995. évi CVII. törvény 28/A. § (1), valamint a szabadságvesztés, az elzárás, az előzetes letartóztatás és a rendbírság helyébe lépő elzárás végrehajtásának részletes szabályairól szóló 16/2014. IM rendelet 24. § (1) bekezdése szerint)* [↑](#footnote-ref-3)
4. A személyes vagy különleges adatokat azonos szempont szerint csoportosítva, összefoglaló néven kell szerepeltetni ebben a pontban. *(pl.: kapcsolattartói adatok)* [↑](#footnote-ref-4)
5. Az adatalanyok körét az adatkezelés alapjául szolgáló törvényi rendelkezés határozza meg. *(pl.: kapcsolattartók nyilvántartásában rögzített személyek köre)* [↑](#footnote-ref-5)
6. Az adatállományba bekerülő adatok forrása. *(pl.: kapcsolattartói nyilatkozatok)* [↑](#footnote-ref-6)
7. Kitöltése abban az esetben szükséges, amennyiben az adatok fajtája nem egyezik a 4. pontban foglaltakkal. [↑](#footnote-ref-7)
8. Pontos jogszabályi hivatkozás szükséges az adat címzettjéről és az adattovábbítás jogalapjáról. [↑](#footnote-ref-8)
9. A törlés határidejét a vonatkozó törvényhely vagy az érintett hozzájáruló nyilatkozata, illetve a jogalap megszűnése határozza meg. [↑](#footnote-ref-9)
10. Az adatkezelő szerv neve és pontos címe. [↑](#footnote-ref-10)
11. Csak abban az esetben szükséges kitölteni, ha az adatkezelő és az adatkezelés és/vagy az adatfeldolgozás tényleges helyszíne szervezetileg egymástól elválik. [↑](#footnote-ref-11)